**О Б Р А З Л О Ж Е Њ Е**

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за потврђивање Споразума између Владе Републике Србије и Владе Монголије о трговинскоj и економској сарадњи, садржан је у члану 99. став 1. тачка 4. Устава Републике Србије, према коме Народна скупштина потврђује међународне уговоре када је законом предвиђена обавеза њиховог потврђивања.

II. РАЗЛОЗИ ЗА ПОТВРЂИВАЊЕ МЕЂУНАРОДНОГ СПОРАЗУМА

Влада је Закључком 05 Број: 018-8474/2021 од 16. септембра 2021. године усвојила текст Споразума између Владе Републике Србије и Владе Монголије о трговинској и економској сарадњи.

Споразум између Владе Републике Србије и Владе Монголије о трговинској и економској сарадњи потписан је 23. септембра 2021. године у Њујорку. Потписали су га Никола Селаковић, министар спољних послова Републике Србије и Батмунхин Батцецег, министар спољних послова Монголије.

Потписивањем и применом Споразума између Владе Републике Србије и Владе Монголије о трговинскоj и економској сарадњи институционално се регулише билатерална економска сарадња и створени су услови за њено унапређење на дугорочним основама. Такође, створен је и правни основ за формирање Заједничке комисијезапраћење трговинско-економске сарадње и предузимање одговарајућих активности везаних за њено даље унапређење, као и за отклањање евентуалних препрека у њеном одвијању.

III. СТВАРАЊЕ ФИНАНСИЈСКИХ ОБАВЕЗА ЗА РЕПУБЛИКУ СРБИЈУ ИЗВРШАВАЊЕМ МЕЂУНАРОДНОГ СПОРАЗУМА

Извршавањем Споразума између Владе Републике Србије и Владе Монголије о трговинскоj и економској сарадњи не стварају се посебне финансијске обавезе за Републику Србију. Средства потребна за одржавање заседања Заједничке комисије за трговинско-економску сарадњу, која ће се формирати након ступања на снагу Споразума, а која ће своје састанке одржавати на захтев једне од страна уговорница, и у складу са договорима са другом Страном (члан 8. Споразума), планираће се Законом о буџету Републике Србије за сваку годину, на разделу министарства надлежног за економске односе са иностранством.

IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА ИЗВРШАВАЊЕ МЕЂУНАРОДНОГ СПОРАЗУМА

С обзиром на то да се извршавањем Споразума између Владе Републике Србије и Владе Монголије о трговинскоj и економској сарадњи не стварају посебне финансијске обавезе за Републику Србију, осим за реализацију конкретних активности преузетих овим споразумом, то ће се средства у наредним годинама обезбеђивати на разделу министарства надлежног за економске односе са иностранством, по потреби, а у складу са договорима са монголском страном о одржавању заседања Заједничке комисије за трговинско-економску сарадњу.